সেসিল বি. ডামিল

সেসিল ব্লোন্ট ডামিল (ইংরেজি: Cecil Blount DeMille, /dəˈmɪl/; ১২ আগস্ট ১৮৮১ - ২১ জানুয়ারি ১৯৫৯) ছিলেন একজন মার্কিন চলচ্চিত্র নির্মাতা। ১৯১৪ থেকে ১৯৫৮ সালের মধ্যে তিনি নির্বাক ও সবাকসহ মোট ৭০টি পূর্ণদৈর্ঘ্য চলচ্চিত্র নির্মাণ করেন। তাকে মার্কিন যুক্তরাষ্ট্রের চলচ্চিত্রের জনক বলে অভিহিত করা হয়। তিনি চলচ্চিত্রের ইতিহাসের সবচেয়ে বাণিজ্যিকভাবে সফল প্রযোজক-পরিচালক। ডামিল ১৯০০ সালে মঞ্চ অভিনেতা হিসেবে তার কর্মজীবন শুরু করেন। তিনি পরবর্তীকালে মঞ্চনাটক রচনা ও পরিচালনায় মনোযোগ দেন। তিনি তৎকালীন ভডেভিল প্রযোজক জেসি ল্যাস্কির সাথেও যৌথভাবে কয়েকটি নাটক রচনা ও পরিচালনা করেন। ডামিলের প্রথম চলচ্চিত্র দ্য স্কোয়াউ ম্যান (১৯১৪)। এটি হলিউডে চিত্রায়িত প্রথম পূর্ণদৈর্ঘ্য চলচ্চিত্র। তার কাজের সাফল্যের ফলে তিনি ল্যাস্কি ও আডলফ জিউকারের সাথে মিলে প্যারামাউন্ট পিকচার্স প্রতিষ্ঠা করেন। তার প্রথম বাইবেলীয় মহাকাব্যিক চলচ্চিত্র দ্য লাস্ট কমান্ডমেন্টস (১৯২৩) সমালোচনামূলক ও বাণিজ্যিক, দুই বিভাগেই সফল হয়, এবং ২৫ বছর প্যারামাউন্টের সর্বোচ্চ আয়ের রেকর্ড ধরে রাখে। তিনি সার্কাস নাট্যধর্মী দ্য গ্রেটেস্ট শো অন আর্থ (১৯৫২) চলচ্চিত্রের জন্য তার প্রথম শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন। এটি শ্রেষ্ঠ চলচ্চিত্র বিভাগে একাডেমি পুরস্কার ও গোল্ডেন গ্লোব পুরস্কার লাভ করে। তার সর্বশেষ ও সবচেয়ে বিখ্যাত চলচ্চিত্র দ্য লাস্ট কমান্ডমেন্টস (১৯৫৬) ও শ্রেষ্ঠ চলচ্চিত্রের জন্য অস্কারের মনোনয়ন লাভ করে। এটি মুদ্রাস্ফীতি সাথে সামঞ্জস্য রেখে সর্বকালের ৭ম সর্বোচ্চ আয়কারী চলচ্চিত্র। শ্রেষ্ঠ চলচ্চিত্রের পুরস্কারের পাশাপাশি চলচ্চিত্রে তার অবদানের জন্য তিনি একাডেমি সম্মানসূচক পুরস্কার, ইউনিয়ন প্যাসিফিক-এর জন্য মরণোত্তর পাম দর, ডিরেক্টরস গিল্ড অব আমেরিকা আজীবন সম্মাননা পুরস্কার, আরভিং জি. থালবার্গ স্মারক পুরস্কার লাভ করেন। এছাড়া তিনি গোল্ডেন গ্লোব সেসিল বি. ডামিল পুরস্কারের প্রথম প্রাপক এবং তার সম্মানার্থে এই পুরস্কারের নামকরণ করা হয়েছে। ডামিল ১৮৮১ সালের ১২ই আগস্ট ম্যাসাচুসেটসের অ্যাশফিল্ডে জন্মগ্রহণ করেন। তার পিতামাতা ছুটি কাটাতে সেখানে গিয়েছিলেন। তিনি নর্থ ক্যারোলিনার ওয়াশিংটনে বেড়ে ওঠেন। তার পিতা হেনরি চার্চিল ডা মিল (১৮৫৩-১৮৯৩) ছিলেন নর্থ ক্যারোলিনায় জন্মগ্রহণকারী নাট্যকার ও এপিস্কোপাল চার্চের লে রিডার। তিনি ১৫ বছর বয়সে নাট্যকার হিসেবে কর্মজীবন শুরু করেন। ডামিলের মাতা মাটিল্ডা বিয়াট্রিচ ডামিল (জন্মনাম: স্যামুয়েল) ছিলেন একজন নাট্যকার ও চিত্রনাট্য লেখক। বিয়াট্রিচের পিতামাতা দুজনেই জার্মান ইহুদি ছিলেন। তিনি ইংল্যান্ড থেকে তার পিতামাতার সাথে ১৮৭১ সালে মার্কিন যুক্তরাষ্ট্রে আসেন। তখন তার বয়স ছিল ১৮। তারা ব্রুকলিনে বসবাস করতেন। বিয়াট্রিচ মধ্যবিত্ত ইংরেজ পরিবারে বেড়ে ওঠেন। ব্রিটিশ রাজনীতিবিদ হার্বার্ট লুইস স্যামুয়েলের সাথে তার আত্মীয়তা ছিল। "De Mille" ওয়েব্যাক মেশিনে আর্কাইভকৃত ২৭ সেপ্টেম্বর ২০১৫ তারিখে. Random House Webster's Unabridged Dictionary. "Cecil B. DeMille Obituary", ভ্যারাইটি, ২৮ জানুয়ারি ১৯৫৯। প্রেসলি ও ভিয়েরা (২০১৪), পৃ. ১২। হাল, বেটি লিন (২০০৩)। Denver's Elitch Gardens: Spinning a Century of Dreams। বিগ আর্থ পাবলিশিং। পৃষ্ঠা ৪৯।  "The Ten Commandments"। ভ্যারাইটি (ইংরেজি ভাষায়)। ১ জানুয়ারি ১৯২৩। সংগ্রহের তারিখ ১২ আগস্ট ২০১৮।  "He Himself Was "Colossal""। দ্য মন্ট্রিয়াল গেজেট। ২২ জানুয়ারি ১৯৫৯। সংগ্রহের তারিখ ১২ আগস্ট ২০১৮।  "All Time Box Office - Domestic Grosses: Adjusted for Ticket Price Inflation"। বক্স অফিস মোজো। সংগ্রহের তারিখ ১২ আগস্ট ২০১৮।  Beachum, Zach Laws,Chris (অক্টোবর ১৭, ২০১৭)। "Golden Globes: 75-year history of all Cecil B. DeMille Award recipients includes Meryl Streep, Denzel Washington, George Clooney"। সংগ্রহের তারিখ ১২ আগস্ট ২০১৮।  ইস্টন (১৯৯৬), পৃ. ৬–৮। ওয়েস, মার্শাল (৫ ডিসেম্বর ২০০৩)। "How DeMille Created a Sanctuary Out of the Exodus"। দ্য ফরওয়ার্ড। সংগ্রহের তারিখ ১২ আগস্ট ২০১৮।  কজলোভিচ, অ্যান্টন কার্ল। "Cecil B. DeMille • Great Director Profile • Senses of Cinema"। সেন্স অব সিনেমা (ইংরেজি ভাষায়)। সংগ্রহের তারিখ ১২ আগস্ট ২০১৮।  প্রেসলি, সেসিলিয়া ডা মিল; ভিয়েরা, মার্ক অ্যালান (২০১৪)। Cecil B. DeMille: The Art of the Hollywood Epic। রানিং প্রেস।  উইকিমিডিয়া কমন্সে সেসিল বি. ডামিল সংক্রান্ত মিডিয়া রয়েছে। ইন্টারনেট মুভি ডেটাবেজে সেসিল বি. ডামিল  (ইংরেজি)